“บิ๊กป้อม” ประชุม “ศบค.ชุดใหญ่” ศุกร์นี้ ลุ้นยกเลิก “พ.ร.ก.ฉุกเฉิน”
“บิ๊กป้อม” นั่งหัวโต๊ะที่ประชุม “ศบค.ชุดใหญ่” ศุกร์นี้ (23 ก.ย.65) จับตาไฟเขียวยกเลิก “พ.ร.ก.ฉุกเฉิน”
“บิ๊กป้อม” ประชุม “ศบค.ชุดใหญ่” ศุกร์นี้ (23 ก.ย.65) ลุ้นไฟเขียวยกเลิก “พ.ร.ก.ฉุกเฉิน”
21 ก.ย. 2565

รายงานข่าวจากทำเนียบรัฐบาลแจ้งว่า ในวันพรุ่งนี้ (22 ก.ย.65) จะมีการประชุมศูนย์ปฏิบัติการศูนย์บริหารสถานการณ์การณ์โควิด-19 (ศปก.ศบค.) ในเวลา 10:30 น. โดยวาระการประชุมที่ถูกจับตาคือการพิจารณายกเลิกการประกาศใช้ พ.ร.ก.ฉุกเฉิน เพื่อควบคุมการแพร่ระบาดของไวรัสโควิด-19
ทั้งนี้หากที่ประชุมศปก.ศบค. มีมติเห็นชอบให้ยกเลิก พ.ร.ก.ฉุกเฉิน จะมีการเสนอต่อที่ประชุมศูนย์บริหารสถานการณ์โควิด-19 หรือ ศบค.ชุดใหญ่ ที่มีพล.อ.ประวิตร วงษ์สุวรรณ รองนายกรัฐมนตรี และรักษาราชการแทนนายกรัฐมนตรี ที่จะเป็นประธานการประชุมในวันที่ 23 ก.ย.65 เพื่อพิจารณาว่าจะเห็นชอบตามที่ศปก.ศบค. มีมติหรือไม่